اسقاط حمل

اسقاط حمل ، جسے ازخودسقاط حمل یا قبل از وقت حمل کا ضیاع بھی کہا جاتا ہے، اسقاط حمل کسی جنین یا حمیلکی آزادانہ طور پر زندہ رہنے سے قبل ہی اس کی قدرتی موت ہے۔   اسقاط حمل کے لیے کچھ ماہرین حمل کے 20 ہفتوں کوحتمی قرار دیتے ہیں، جس کے بعد جنین کی موت کو مردہ پیدائش کے نام سے جانا جاتاہے۔  اسقاط حمل کی سب سے عام علامت درد کے ساتھ یا اس کے بغیر اندام نہانی سے خون بہنا ہے۔  بعد ازاں حاملہ اداسی ، اضطراب اور احساس جرم کی شکار ہو سکتی ہے ۔  Radford EJ, Hughes M (June 2015) ٹشو اور جما ہوا مواد بچہ دانی سے نکل کر اندام نہانی سے باہر آسکتا ہے۔  جب کسی عورت کو بار بار اسقاط حمل ہوتو یہ بانجھ پن بھی ہو سکتا ہے۔ 

اسقاط حمل کے خطرے کے عوامل میں والدین کاعمر رسیدہ ہونا، سابقہ اسقاط حمل، تمباکو کے دھوئیں کا مستقل سامنا، موٹاپا ، ذیابیطس ، تھائیرائیڈ کے مسائل اور منشیات یا الکحل کا استعمال شامل ہیں۔   تقریباً 80 فیصد اسقاط ، حمل ، کے پہلے 12 ہفتوں ( پہلی سہ ماہی ) میں ہوتے ہیں۔  تقریباً نصف معاملات میں بنیادی وجہ کروموسومل کی غیر معقولیت ہوتی ہے۔   اسقاط حمل کی تشخیص میں یہ جانچنا کہ آیا رحم کا گردن نما حصہگریوا (سرویکس) کھلا ہوا ہے یا بند ہے، انسانی کوریونک گوناڈوٹروپن (ایچ سی جی) کی خون میں سطح کی جانچ اور الٹراساؤنڈ شامل ہو سکتے ہے۔  جو حالتیں جو اسی طرح کی ملتی جلتی علامات پیدا کرسکتی ہیں ان میں ایکٹوپک حمل اور امپلانٹیشن سے خون بہنا شامل ہیں۔ 

کبھی کبھار قبل از پیدائش کی اچھی دیکھ بھال سے روک تھام ممکن ہو سکتی ہے۔  منشیات، الکحل، متعدی امراض اور تابکاری سے پرہیز کرنے سے اسقاط حمل کا خطرہ کم ہو سکتا ہے۔  عام طور پر پہلے 7 سے 14 دنوں کے دوران کسی خاص علاج کی ضرورت نہیں ہوتی ہے۔  زیادہ تر اسقاط حمل بغیر کسی اضافی مداخلت کے مکمل ہو جائیں گے۔  کبھی کبھار دوائی مسوپروسٹول یا ویکیوم ایسپیریشن جیسا طریقہ کار بقایا ٹشو زکو ہٹانے کے لیے استعمال کیا جاتا ہے۔  Tunçalp O, Gülmezoglu AM, Souza JP (September 2010) جن خواتین کے خون کی قسم ریسس نیگیٹو (Rh منفی) ہے انھیں Rho(D) امیون گلوبلین کی ضرورت پڑسکتی ہے۔  درد کی دوا بھی فائدہ مند ہو سکتی ہے۔  جذباتی مدد ، نقصان سے نبٹنے میں مددگار ہو سکتی ہے۔ 

اسقاط حمل، ابتدائے حمل کی سب سے عام پیچیدگی ہے۔  وہ خواتین جو یہ جانتی ہیں کہ وہ حاملہ ہیں، ان میں اسقاط حمل کی شرح تقریباً 10سے 20 فیصد ہے، جب کہ تمام فرٹیلائزیشن میں شرح تقریباً 30سے 50فیصد ہے۔   35 سال سے کم عمر والوں میں یہ خطرہ تقریباً 10 فیصد ہے جبکہ 40 سال سے زیادہ عمر والوں میں یہ تقریباً 45 فیصد ہے  30 سال کی عمر کے آس پاس خطرہ بڑھنا شروع ہو جاتا ہے  تقریباً 5فیصد خواتین کو لگاتار دو اسقاط حمل ہوتے ہیں۔ Garrido-Gimenez C, Alijotas-Reig J (March 2015) کچھ پریشانی دور کرنے میں مدد کرنے والی تنظیمیں یہ مشورہ دیتی ہیں کہ اسقاط حمل کا سامنا کرنے والوں کے ساتھ بات چیت میں " اسقاط حمل " کی اصطلاح استعمال نہ کریں۔ 

 حوالہ جات: 


زمرہ:حیوانات کی نشو و نما کی حیات
زمرہ:بچوں کی اموات
زمرہ:نفسیاتی علاج
زمرہ:غم
زمرہ:موت کی رسومات
زمرہ:موت
زمرہ:نسوانی امراض
زمرہ:مادریت
زمرہ:طبی اصطلاحات